CELEX: 22004D0183
Language: sk
Date: 2004-12-16 00:00:00
Title: Rozhodnutie Spoločného výboru EHP č. 183/2004 zo 16. decembra 2004, ktorým sa mení a dopĺňa protokol 31 o spolupráci v špecifických oblastiach mimo štyroch slobôd, pripojený k Dohode o EHP

26.5.2005   
            
            
               SK
            
            
               Úradný vestník Európskej únie
            
            
               L 133/48
            
         
      ROZHODNUTIE SPOLOČNÉHO VÝBORU EHP
   
   č. 183/2004
   zo 16. decembra 2004,
   ktorým sa mení a dopĺňa protokol 31 o spolupráci v špecifických oblastiach mimo štyroch slobôd, pripojený k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 115/2004 zo 6. augusta 2004 (1).
            
         
               (2)
            
            
               Je potrebné rozšíriť spoluprácu zmluvných strán dohody, aby sa zahrnulo rozhodnutie Európskeho parlamentu a Rady č. 790/2004/ES z 21. apríla 2004, ktorým sa ustanovuje akčný program Spoločenstva na podporu organizácií aktívnych na európskej úrovni v oblasti mládeže (2).
            
         
               (3)
            
            
               Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2005,
            
         ROZHODOL TAKTO:
   Článok 1
   Článok 4 protokolu 31 k dohode sa mení a dopĺňa takto:
   
               1.
            
            
               Za odsek 2j sa vkladá tento odsek, ktorý znie:
               
                           „2k.
                        
                        
                           S účinnosťou od 1. januára 2005 sa štáty EZVO zúčastňujú na tomto programe:
                           
                                       —
                                    
                                    
                                       
                                          32004 D 0790: rozhodnutie Európskeho parlamentu a Rady č. 790/2004/ES z 21. apríla 2004, ktorým sa ustanovuje akčný program Spoločenstva na podporu organizácií aktívnych na európskej úrovni v oblasti mládeže (Ú. v. EÚ L 138, 30.4.2004, s. 24).“
                                    
                                 
                     
         
               2.
            
            
               Text odseku 3 sa nahrádza takto:
               „Štáty EZVO finančne prispievajú na programy a činnosti uvedené v odsekoch 1, 2, 2a, 2b, 2c, 2d, 2e, 2f, 2g, 2h, 2i, 2j a 2k v súlade s článkom 82 ods. 1 písm. a) dohody.“
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (3).
   Uplatňuje sa od 1. januára 2005.
   Článok 3
   Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
   
      V Bruseli 16. decembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 64, 10.3.2005, s. 1.
   
      (2)  Ú. v. EÚ L 138, 30.4.2004, s. 24.
   
      (3)  Nie sú uvedené žiadne ústavné požiadavky.